《秋日百穀以其群从见存把扇对酒漫赋寄怀》
明代·邢侗

爱弟邻庄意气雄，托将书札及秋风。
乍抛渔猎游初薄，才隔池塘梦已工。
狼籍素纨霜杵色，绸缪香露菊花丛。
相看两地成追忆，练影云封入望同。

作者简介：（1551—1612）明山东临清人，字子愿。万历二年进士，仕终陕西行太仆卿。工诗文，尤善画，与董其昌、米万钟、张瑞图齐名，时称邢张米董。有《来禽馆集》、《武定州志》、《来禽馆帖》。